A4-0099/99

Ψήφισμα σχετικά με την έκθεση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφεριών σχετικά με την «Κοινωνική προστασία στην Ευρώπη, 1997 - Περίληψη» (COM(98)0243 - C4-0375/98)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(98)0243 - C4-0375/98),

- έχοντας υπόψη τα άρθρα 2, 3, 117 και 188 της Συνθήκης περί ιδρύσεως της Ευρωπαϊκής Κοινότητας,

- έχοντας υπόψη τη συμφωνία για την κοινωνική πολιτική που συνήφθη μεταξύ των κρατών μελών της Ευρωπαϊκής Κοινότητας, εξαιρουμένου του Ηνωμένου Βασιλείου της Μεγάλης Βρετανίας και της Βόρειας Ιρλανδίας, και ιδίως τα άρθρα 1 και 2 της συμφωνίας αυτής, καθώς και τη δήλωση του Ηνωμένου Βασιλείου της Μεγάλης Βρετανίας και της Βόρειας Ιρλανδίας κατά τη Διακυβερνητική Διάσκεψη του Άμστερνταμ ότι θα προσχωρήσει στη συμφωνία αυτή,

- έχοντας υπόψη το άρθρο 13 και το άρθρο 118 (μελλοντικό άρθρο 137 ) της Συνθήκης ΕΚ,

- έχοντας υπόψη τον Κοινοτικό Χάρτη των Θεμελιωδών Κοινωνικών Δικαιωμάτων των Εργαζομένων,

- έχοντας υπόψη τη σύσταση του Συμβουλίου 92/441/ΕΟΚ της 24ης Ιουνίου 1992 σχετικά με τα κοινά κριτήρια που αφορούν την επάρκεια πόρων και παροχών στα συστήματα κοινωνικής προστασίας ((ΕΕ L 245 της 26.8.1992, σελ. 46)) και τη σύσταση του Συμβουλίου 92/442/ΕΟΚ της 27ης Ιουλίου 1992 για τη σύγκλιση των στόχων και των πολιτικών κοινωνικής προστασίας ((ΕΕ L 245 της 26.8.1992, σελ. 49)) και την έκθεση της Επιτροπής σχετικά με την εφαρμογή της πρώτης από τις προαναφερθείσες συστάσεις του Συμβουλίου (COM(98)0774),

- έχοντας υπόψη το ψήφισμα του Συμβουλίου της 30ής Ιουνίου 1993 ((ΕΕ C 188 της 10.7.1993, σελ. 1.)) σχετικά με τα καθεστώτα ελαστικής συνταξιοδότησης,

- έχοντας υπόψη την Πράσινη Βίβλο της Επιτροπής σχετικά με τις επικουρικές συντάξεις στην Ενιαία Αγορά (COM(97)0283 - C4-0392/97),

- έχοντας υπόψη το ψήφισμά του της 19ης Φεβρουαρίου 1997 σχετικά με την ανακοίνωση της Επιτροπής «Το μέλλον της κοινωνικής προστασίας: Πλαίσιο συζήτησης σε ευρωπαϊκό επίπεδο» και όσον αφορά την έκθεση της Επιτροπής για την κοινωνική προστασία στην Ευρώπη 1995 ((ΕΕ C 85 της 17.3.1997, σελ. 63)) καθώς και το ψήφισμά του της 6ης Νοεμβρίου 1997 σχετικά με την ανακοίνωση της Επιτροπής «Εκσυγχρονισμός και βελτίωση της κοινωνικής προστασίας στην Ευρωπαϊκή Ένωση» ((ΕΕ C 358 της 24.11.1997, σελ. 51)),

- έχοντας υπόψη το ψήφισμά του της 12ης Μαρτίου 1998 ((ΕΕ C 104 της 6.4.1998, σελ. 222)) σχετικά με την έκθεση της Επιτροπής για τη δημογραφική κατάσταση το 1997,

- έχοντας υπόψη το νομοθετικό ψήφισμά του της 30ής Απριλίου 1998 ((ΕΕ C 152 της 18.5.1998, σελ. 65)) το οποίο αποτελεί τη γνώμη του επί της οδηγίας του Συμβουλίου σχετικά με την εξασφάλιση των δικαιωμάτων συμπληρωματικής συνταξιοδότησης των μισθωτών και των μη μισθωτών που μετακινούνται εντός της Ευρωπαϊκής Ένωσης,

- έχοντας υπόψη τις αναφορές που έχουν υποβληθεί στο Ευρωπαϊκό Κοινοβούλιο σχετικά με την ελεύθερη κυκλοφορία και την αναγνώριση των παροχών κοινωνικής ασφάλισης στην Ευρωπαϊκή Ένωση,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων καθώς και τη γνωμοδότηση της Επιτροπής για τα Δικαιώματα της Γυναίκας (A4-0099/99),

Α. λαμβάνοντας υπόψη ότι το ευρωπαϊκό πρότυπο μιας αλληλέγγυας κοινωνικής προστασίας είναι καθοριστικής σπουδαιότητας για τη διατήρηση της κοινωνικής ειρήνης, συνιστά σημαντική προϋπόθεση για τη διαρκή οικονομική ανάπτυξη και θα πρέπει να θεωρηθεί ως θετικός παράγων από πλευράς ανταγωνισμού,

Β. λαμβάνοντας υπόψη ότι οι σημερινές δημογραφικές τάσεις καθιστούν αναγκαία την προσαρμογή των συστημάτων κοινωνικής προστασίας, ενώ, στο πλαίσιο αυτό, δεν θα πρέπει να περιορισθούν οι θεμελιώδεις αρχές στις οποίες βασίζονται και ιδίως η αρχή της κοινωνικής αλληλεγγύης,

Γ. λαμβάνοντας υπόψη ότι, εάν τα κράτη μέλη ενθαρρύνουν τους πολίτες τους να μεριμνούν για την προσωπική τους συμπληρωματική ασφάλιση με στόχο την κάλυψη κοινωνικών κινδύνων, οι διευθετήσεις αυτές πρέπει να έχουν οικειοθελή χαρακτήρα και δεν πρέπει να οδηγούν στην δημιουργία διαφορετικών επιπέδων κοινωνικής ασφάλισης ή στον περιορισμό της αρχής της αλληλεγγύης[semigr ] λαμβάνοντας ειδικότερα υπόψη ότι η ενίσχυση των μηχανισμών της αγοράς στον τομέα της ιατροφαρμακευτικής περίθαλψης δεν πρέπει να συντελεί σε μια υπηρεσία δύο ταχυτήτων στον τομέα της υγείας,

Δ. λαμβάνοντας υπόψη ότι η αύξηση της αναλογίας του απασχολούμενου πληθυσμού, και ιδίως των γυναικών και των ηλικιωμένων εργαζομένων, συνιστά σημαντικό παράγοντα για την εξασφάλιση της χρηματοδότησης των συστημάτων κοινωνικής προστασίας στο μέλλον, και ότι η αύξηση των βρεφονηπιακών και παιδικών σταθμών καθώς και ο εκσυγχρονισμός του τρόπου οργάνωσης της εργασίας μπορούν να συμβάλλουν σε μεγάλο βαθμό στην επίτευξη του στόχου αυτού,

Ε. λαμβάνοντας υπόψη ότι πρέπει να εξασφαλισθεί κατάλληλο επίπεδο κοινωνικής προστασίας στο πλαίσιο ιδιότυπων μορφών εργασίας,

ΣΤ. λαμβάνοντας υπόψη ότι η ολοκλήρωση της εσωτερικής αγοράς και της Οικονομικής και Νομισματικής Ένωσης, η προσεχής διεύρυνση της Ευρωπαϊκής Ένωσης καθώς και η ευρωπαϊκή στρατηγική για την απασχόληση καθιστούν μελλοντικά αναγκαία τη στενή συνεργασία μεταξύ των κρατών μελών στον τομέα της κοινωνικής προστασίας,

Ζ. λαμβάνοντας υπόψη ότι η εξατομίκευση των αξιώσεων για καταβολή κοινωνικών παροχών θα ενίσχυε την ανεξαρτησία και την αυτονομία κάθε ατόμου,

Η. λαμβάνοντας υπόψη ότι η τάση για τη διαμόρφωση συστημάτων κοινωνικής προστασίας ευνοϊκών για την απασχόληση δεν μπορεί να συγκαλύψει το γεγονός ότι δεν είναι δυνατόν να ενταχθούν όλα τα τμήματα του πληθυσμού μέσω ενεργών μέτρων της αγοράς εργασίας και ότι, συνεπώς, πρέπει να διατηρηθούν ή να επεκταθούν τα δίκτυα κοινωνικής προστασίας για τα αποκλεισμένα άτομα σε υψηλό επίπεδο για άτομα τα οποία δεν δύνανται προσωρινά να εξεύρουν εργασία καθώς και για τα άτομα που είναι μονίμως αποκλεισμένα από την αγορά εργασίας,

Θ. λαμβάνοντας υπόψη ότι η προαναφερθείσα έκθεση της Επιτροπής όσον αφορά την εφαρμογή της σύστασης του Συμβουλίου 92/441/ΕΟΚ της 24ης Ιουνίου 1992 υπογραμμίζει την ανάγκη βελτιστοποίησης της κοινωνικής προστασίας που παρέχεται στα τμήματα του πληθυσμού που αντιμετωπίζουν τις περισσότερες ανάγκες ούτως ώστε να αυξηθεί η πρόσβασή τους στην απασχόληση και να υλοποιηθεί η κοινωνική και οικονομική τους ενσωμάτωση,

Γενικές παρατηρήσεις

1. λαμβάνει υπόψη την έκθεση της Επιτροπής σχετικά με την κοινωνική προστασία στην Ευρώπη κατά το 1997 καθώς και την ανακοίνωση που έχει υποβληθεί ταυτόχρονα και επιδοκιμάζει την πρόθεση της Επιτροπής να συνεχίσει τον πολιτικό διάλογο σχετικά με το μέλλον της κοινωνικής προστασίας υποβάλλοντας μια στρατηγική ανακοίνωση κατά το 1999 με συγκεκριμένες νομοθετικές προτάσεις, λαμβάνοντας ιδιαιτέρως υπόψη τις υποψήφιες για ένταξη χώρες της Κεντρικής και Ανατολικής Ευρώπης[semigr ]

Κοινωνική σύγκλιση

2. καλεί την Επιτροπή να χρησιμοποιήσει την αξιολόγηση, που είχε ανακοινώσει στο πρόγραμμα δράσης της στον τομέα της κοινωνικής πολιτικής κατά την περίοδο 1998-2000, της εφαρμογής της προαναφερθείσας σύστασης του Συμβουλίου 92/442/ΕΟΚ προκειμένου να ενεργοποιήσει τη διαδικασία εθελούσιας εναρμόνισης των στόχων και πολιτικών στον τομέα της κοινωνικής προστασίας κατά το πρότυπο της ευρωπαϊκής στρατηγικής για την απασχόληση[semigr ]

3. καλεί την Επιτροπή να υποβάλει, για την προετοιμασία της διαδικασίας αυτής, ένα σχέδιο δράσης για την κοινωνική προστασία, στο πλαίσιο του οποίου

- θα αναλύονται οι επιπτώσεις των διαφόρων συστημάτων κοινωνικής προστασίας στα κράτη μέλη στην ανταγωνιστικότητα της εσωτερικής αγοράς και στις κοινωνικές συνθήκες ζωής των πολιτών[semigr ]

- θα παρουσιάζεται η σχέση μεταξύ της αυξημένης παραγωγικότητας και της εξέλιξης των συστημάτων κοινωνικής προστασίας[semigr ]

- θα προσδιορίζονται οι οικονομικές ζημίες που προκαλούνται λόγω της μη καταβολής συνεισφορών κοινωνικής ασφάλισης[semigr ]

- θα εντοπίζονται ασυνέπειες κατά τη διαμόρφωση των συστημάτων φορολογίας και κοινωνικής προστασίας[semigr ]

- θα καθορίζονται τα κριτήρια για μια διαδικασία αξιολόγησης των επιδόσεων στον τομέα της κοινωνικής προστασίας[semigr ]

- θα παρουσιάζεται ένας κώδικας συμπεριφοράς για την αποτροπή του επιζήμιου ανταγωνισμού μέσω των συστημάτων κοινωνικής ασφάλισης μέσω του οποίου θα εξασφαλίζεται η στενότερη συνεργασία μεταξύ των κρατών μελών στους τομείς αυτούς[semigr ]

- βάσει του άρθρου 118 ( μελλοντικό άρθρο 137), παράγραφος 3 της Συνθήκης ΕΚ θα προτείνονται ελάχιστες προδιαγραφές για ορισμένους τομείς κοινωνικής προστασίας[semigr ]

- βάσει ενιαίας μεθόδου και ενιαίου ορισμού για τον καθορισμό του ορίου της φτώχειας θα παρουσιάζονται προδιαγραφές για τον καθορισμό έλάχιστου ορίου διαβίωσηςστα κράτη μέλη που θα διασφαλίζει μια αξιοπρεπή ζωή[semigr ]

Κοινωνική προστασία και απασχόληση

4. καλεί την Επιτροπή να υποβάλει πρόταση οδηγίας για τον καθορισμό των ελάχιστων προδιαγραφών συμβατικής κοινωνικής προστασίας για όλες τις μορφές άτυπης εργασιακής σχέσης[semigr ]

5. καλεί την Επιτροπή να προβεί σε διαβούλευση με τους κοινωνικούς εταίρους ως προς το ζήτημα της ελαστικής μετάβασης στη συνταξιοδότηση με στόχο την εξασφάλιση είτε μιας συμφωνίας πλαισίου ή συλλογικών συμβάσεων σε κατάλληλο επίπεδο κοινωνικών εταίρων[semigr ]

6. καλεί το Συμβούλιο να συμπεριλάβει στις οδηγίες για την πολιτική απασχόλησης συγκεκριμένους στόχους για την αύξηση των σταθμών παιδικής μέριμνας καθώς και ιδρυμάτων για μέλη οικογενειών που χρήζουν ειδικής φροντίδας[semigr ] καλεί την Επιτροπή να εξετάσει το ενδεχόμενο καθορισμού δεσμευτικών ελάχιστων κοινοτικών προδιαγραφών στον τομέα αυτό[semigr ]

Συνταξιοδοτικά συστήματα, συμπεριλαμβανομένων και ζητημάτων της ίσης μεταχείρισης μεταξύ ανδρών και γυναικών

7. καλεί την Επιτροπή και τα κράτη μέλη, στο πλαίσιο των αρμοδιοτήτων τους, να επιδιώξουν μεσοπρόθεσμα τον συντονισμό των συστημάτων κοινωνικής ασφάλισης και των συνταξιοδοτικών συστημάτων και να εξαλείψουν τις αντιφάσεις που υφίστανται μεταξύ των διατάξεων που αφορούν την εργασία και την κοινωνική ασφάλιση[semigr ] στο πλαίσιο αυτό, καλεί ιδιαιτέρως τα κράτη μέλη να βελτιώσουν τις εργασίες τους για την διασφάλιση της αμοιβαίας αναγνώρισης των συστημάτων κοινωνικής ασφάλισης και των συνταξιοδοτικών συστημάτων με την εφαρμογή της υφιστάμενης νομοθεσίας[semigr ]

8. καλεί την Επιτροπή να προωθήσει τη θέσπιση κώδικα συμπεριφοράς σχετικά με τη φορολογική μεταχείριση των συνταξιοδοτικών συνεισφορών και των συνταξιοδοτικών συστημάτων και σχετικά με τη φορολογία επί των κερδών των συνταξιοδοτικών ταμείων και, βάσει των στοιχείων αυτών, να υποβάλει πρόταση για την προσαρμογή της οδηγίας 98/49/ΕΚ της 29ης Ιουνίου 1998 σχετικά με την προστασία των δικαιωμάτων συμπληρωματικής συνταξιοδότησης των εργαζομένων και αυτοαπασχολούμενων, που διακινούνται στο εσωτερικό της Κοινότητας ((ΕΕ L 209 της 25.7.1998, σελ. 46.)) ρυθμίζοντας τη δυνατότητα μεταφοράς συνταξιοδοτικών δικαιωμάτων από επικουρικά συνταξιοδοτικά συστήματα[semigr ]

9. καλεί την Επιτροπή να εξετάσει τα μεμονωμένα συστήματα κοινωνικής προστασίας ούτως ώστε να διαπιστώσει πώς θα μπορούσε να επιτευχθεί η εξατομίκευση των αξιώσεων για καταβολή παροχών χωρίς να δημιουργηθούν διακρίσεις εις βάρος ατόμων τα οποία διακόπτουν ή δεν ασκούν πλέον επαγγελματική δραστηριότητα για οικογενειακούς λόγους[semigr ]

Κοινωνικός αποκλεισμός

10. καλεί την Επιτροπή να εκπονήσει προτάσεις, βάσει των άρθρων 13 και 118. (μελλοντικό άρθρο 137) της Συνθήκης του ΕΚ (ενοποιημένο κείμενο), για την καταπολέμηση των διακρίσεων και του κοινωνικού αποκλεισμού σύμφωνα με τα πορίσματα της έκθεσής της για την εφαρμογή της προαναφερθείσας σύστασης του Συμβουλίου 92/441 και να παρουσιάσει επειγόντως ολοκληρωμένο σχέδιο με στόχο τη δραστική μείωση του αριθμού των πολιτών στην Ευρωπαϊκή Ένωση οι οποίοι ζουν κάτω από το όριο της φτώχειας[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή και την Επιτροπή Περιφερειών.